**Αρχαία ελληνικά Β΄ Γυμνασίου-Ασκήσεις στη 2η ενότητα**

1. **Να μεταφέρετε στο ίδιο πρόσωπο της οριστικής ενεστώτα μέσης φωνής όσα από τα παρακάτω ρήματα βρίσκονται στον μέλλοντα και το αντίστροφο:** *ἀποτρέπεσθε, ἀντιτασσόμεθα, φυλάττονται, παιδεύσεται, κόψῃ, πραξόμεθα*.
2. **Να συμπληρώσετε τον σωστό τύπο οριστικής μέλλοντα του ρ. *εἰμὶ* στα αποσπάσματα:**
**α.** *Ἐὰν κολάζητε τοὺς ἀδικοῦντας*, \_\_\_\_\_\_\_\_\_\_\_\_\_\_ *ὑμῖν οἱ νόμοι καλοὶ καὶ κύριοι*.
**β.** *Ἐδιδάχθη ὑπό τινων ὅτι διορύξας τὸν ἰσθμόν* (= εάν ανοίξει διώρυγα στον ισθμό) *αἴτιος* \_\_\_\_\_\_\_\_\_\_\_\_\_\_ *τοῦ κατακλυσθῆναι τὴν Αἴγυπτον*.
**γ.** *Σοῦ οὐδεὶς* \_\_\_\_\_\_\_\_\_\_\_\_\_\_ *δικαστὴς πικρότερος*.
**δ.** *Οὗτοι, φίλιοι μὲν ἥκοντες* (= που έρχονται ως φίλοι) *καὶ εἰρηνικὰ διαγγέλλοντες, σωτῆρες* \_\_\_\_\_\_\_\_\_\_\_\_\_\_.
3. **Να συμπληρώσετε τα κενά με τον κατάλληλο τύπο του ρήματος στην οριστική του χρόνου που δίνεται στην παρένθεση:**
**α.** *Ἐγώ, ἔφη*, \_\_\_\_\_\_\_\_\_\_\_\_\_\_ (*παρασκευάζομαι*, μέλλ.) *πείθεσθαι τοῖς νόμοις*.
**β.** *Ὁ ἑρμηνεύς* (= ο διερμηνέας) *εἶπε περσιστί* (= στην περσική γλώσσα) *ὅτι παρὰ βασιλέως στρατιῶται*\_\_\_\_\_\_\_\_\_\_\_\_\_\_ (*πορεύομαι*, μέλλ.) *πρὸς τὸν σατράπην*.
**γ.** *Πατρὸς ὁ Κῦρος* \_\_\_\_\_\_\_\_\_\_\_\_\_ (*λέγομαι*, ενεστ.) *γενέσθαι Καμβύσου*.
**δ.** *Εἰς τὸ τῆς Ἀθηνᾶς καὶ Ἡφαίστου οἴκημα τὸ κοινὸν Προμηθεὺς λαθών* (= ξεφεύγοντας από την προσοχή, κρυφά) \_\_\_\_\_\_\_\_\_\_\_\_\_ (*εἰσέρχομαι*, ενεστ.).
**ε.** *Διαβεβηκόσι αὐτοῖς* (= όταν αυτοί είχαν διαβεί) *πάλιν* \_\_\_\_\_\_\_\_\_\_\_\_\_\_ (*φαίνομαι*, ενεστ.) *Μιθραδάτης, ἔχων ἱππέας χιλίους, τοξότας δὲ καὶ σφενδονήτας εἰς τετρακισχιλίους*.
4. **Στην ακόλουθη πρόταση να συμπληρώσετε τον σωστό τύπο οριστικής μέλλοντα του ρήματος  *εἰμὶ* και να κλίνετε τις υπογραμμισμένες λέξεις:**
*Ἂν πάντα δουλεύειν ὁ δοῦλος μανθάνῃ, πονηρὸς* \_\_\_\_\_\_\_\_\_\_\_\_\_\_. *Μεταδίδου παρρησίας* (= δίνε του ελευθερία λόγου), *βελτίονα* (= καλύτερο) *αὐτὸν τοῦτο ποιήσει πολύ*.